CELEX: 32014R0217
Language: hr
Date: 2014-03-07 00:00:00
Title: Uredba Komisije (EU) br. 217/2014 оd 7. ožujka 2014. o izmjeni Uredbe (EZ) br. 2073/2005 u vezi sa salmonelom u trupovima svinja  Tekst značajan za EGP

8.3.2014   
            
            
               HR
            
            
               Službeni list Europske unije
            
            
               L 69/93
            
         
      UREDBA KOMISIJE (EU) br. 217/2014
   оd 7. ožujka 2014.
   o izmjeni Uredbe (EZ) br. 2073/2005 u vezi sa salmonelom u trupovima svinja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (1), a posebno njezin članak 4., stavak 4.,
   budući da:
   
               (1)
            
            
               Uredbom Komisije (EZ) br. 2073/2005 (2) utvrđuju se mikrobiološki kriteriji za određene mikroorganizme te provedbena pravila kojih se subjekti u poslovanju s hranom moraju pridržavati pri provođenju općih i posebnih higijenskih mjera iz članka 4. Uredbe (EZ) br. 852/2004, a posebno kriterij higijene procesa za salmonelu u trupovima svinja kako bi se kontrolirala kontaminacija prilikom klanja.
            
         
               (2)
            
            
               Europska agencija za sigurnost hrane (EFSA) 3. listopada 2011. donijela je znanstveno mišljenje o opasnostima za javno zdravlje koje se trebaju spriječiti pregledom mesa (svinja) (3). U okviru tog mišljenja salmonela se utvrđuje kao visokorizična za javno zdravlje u slučaju konzumacije svinjskog mesa te se preporučuje sprečavanje kontaminacije trupova svinja salmonelom. EFSA među ostalim preporučuje jačanje kriterija higijene procesa za salmonelu u trupovima svinja.
            
         
               (3)
            
            
               Kako bi se smanjila proširenost salmonele u trupovima svinja, nadzor higijene prilikom klanja treba biti pojačan u skladu s odredbama Uredbe Komisije (EU) br. 218/2014 od 7. ožujka 2014. o izmjeni priloga uredbama (EZ) br. 853/2004 i (EZ) br. 854/2004 Europskog parlamenta i Vijeća i Uredbi Komisije (EZ) br. 2074/2005 (4) te je slijedom toga potrebno smanjiti broj pozitivnih uzoraka.
            
         
               (4)
            
            
               Zahtjevi utvrđeni u Uredbi uključuju prilagodbu trenutačnih praksi subjekata u poslovanju s hranom. Stoga je primjereno dopustiti odgodu primjene ove Uredbe.
            
         
               (5)
            
            
               Uredbu (EZ) br. 2073/2005 treba stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament ni Vijeće,
            
         DONIJELA JE OVU UREDBU:
   Članak 1.
   U poglavlju 2. Priloga I. Uredbi (EZ) br. 2073/2005, redak 2.1.4. zamjenjuje se sljedećim:
   
      
                  
                              „2.1.4
                           
                           
                              Trupovi svinja
                           
                        
               
                  
                     Salmonella
                  
               
               
                  50 (5)
               
               
                  3 (6)
               
               
                  Odsutnost na ispitivanom području trupa
               
               
                  EN/ISO 6579
               
               
                  Trupovi nakon rasijecanja, ali prije rashlađivanja
               
               
                  Poboljšanje higijene klanja te preispitivanje kontrola procesa, podrijetla životinja i bio-sigurnosnih mjera na farmama podrijetla”
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. lipnja 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. ožujka 2014.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 226, 25.6.2004., str. 3.
   
      (2)  SL L 338, 22.12.2005., str. 1.
   
      (3)  EFSA Journal 2011; 9(10):2351.
   
      (4)  Vidjeti str. 95. ovog Službenog lista.